19 Batho ba ba dirang se ba se ithutileng mo Lefokong la Modimo ba nna le melemo e mentsi thata. Morutwa Jakobe o ne a kwala jaana: “Yo o tlhodumelang mo molaong o o itekanetseng wa kgololesego le yo o nnelang ruri mo go one, motho yono, ka gonne a sa nna moutlwi yo o lebalang bobe, mme a nnile modiri wa tiro, o tla itumela mo go o direng ga gagwe.” (Jakobe 1:25) Ee, fa re dira tumalanong le se re se ithutang mo Dikwalong, re tla nna le boitumelo jwa mmatota mme re tla kgona go itshokela mathata a botshelo botoka. Mo godimo ga tsotlhe, Jehofa o tla re segofatsa mme re tla nna le tebelelo ya go bona botshelo jo bo sa khutleng!—Diane 10:22; 1 Timotheo 6:6. 9 Moshe o ne a amogela thapiso ya ga Jehofa. Dingwaga di ka nna 40 pelenyana, fa a ne a sa ntse a nna kwa ntlong ya segosi kwa Egepeto, o ne a se bonolo. Tota e bile, o ne a le bosilo tota mo a neng a bolaya monna mongwe yo a neng a tsaya gore o dirile sengwe se se phoso. O ne a akanya gore Jehofa o amogela se a se dirileng. Jehofa o ile a fetsa dingwaga di le 40 a thusa Moshe go tlhaloganya gore o ne a sa tlhoke go nna pelokgale fela gore a kgone go etelela Baiseraele pele, gape o ne a tlhoka go nna bonolo. Mo godimo ga moo, o ile a mo thusa go tlhaloganya gore fa a batla go nna bonolo, gape o tshwanetse go nna boikokobetso le go nna kutlo. Moshe o ile a ithuta thuto eo ya botlhokwa mme ka ntlha ya seo o ile a nna moeteledipele yo o molemo.—Ekes. 2:11, 12; Dit. 7:21-30, 36.